Source: http://www.greekmasa.gr/index.php?option=com_bridge&brid=106&Itemid=0&topic=4439.0
Timestamp: 2016-06-25 06:52:16+00:00
Document Index: 3292659

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Εγκυμοσύνη και Δικαιώματα Καλώς ορίσατε, Επισκέπτης. Παρακαλούμε συνδεθείτε ή εγγραφείτε.
Ιούνιος 25, 2016, 09:35:53 πμ
GreekMasa - Συνταγές μαγειρικής - Forum Κουβεντούλα Women΄s Section Εγκυμοσύνη Εγκυμοσύνη και Δικαιώματα 0 μέλη και 1 επισκέπτης διαβάζουν αυτό το θέμα.
Θέμα: Εγκυμοσύνη και Δικαιώματα (Αναγνώστηκε 84106 φορές)
« στις: Αύγουστος 03, 2009, 07:50:08 πμ » mariaZ
Εγκυμοσύνη και Δικαιώματα Λοιπόν σε αυτό το θέμα θα σας πω καταρχήν τις προσωπικές μου εμπειρίες για τα δικαιώματα μας και τι πρεπει να κάνουμε για κάθε περίπτωση και θα σας αναρτώ βήμα-βήμα όλες τις διαδικασίες οι οποίες χρειάζονται να γίνουν (μιλάω πάντα για εργαζόμενες μητέρες στο ταμείο του ΙΚΑ) όπως αυτές τις έχω ψάξει και τις έχω βρει Θα ξεκινήσω απο τα απλά Κάθε εργαζόμενος του ΙΚΑ δικαιούται ετησίως 15 ημέρες αδεια, αν παρ'ελπίδα χρειαστεί περισσότερες η διαδικασία έχει ως εξής:1. Πηγαίνει στον προσωπικό του ιατρό (είται είναι του ΙΚΑ είται είναι ιδιωτικός) και παίρνει τα απαραίτητα πιστοποιητικά (στην περίπτωση μας , υπέρηχος απο μεγάλο αναγνωρισμένο μαιευτήριο) πιστοποιήται η περαιτέρω ανικανότητα του για εργασία (στην περίπτωσή μας θα αφορά το 99% των περιπτώσεων κάποια αποκόλληση(μακριά απο εμάς) και αναφέρεται ξεχωριστά η διάρκεια της ανικανότητας του εργαζομένου2. Ο εργαζόμενος πρέπει να προσκομίσει αυτά τα δικαιολογητικά (υπέρηχο και διάγνωση θεράπωντως ιατρού) στον γιατρό του ΙΚΑ για να βεβαιώσει και εκείνος οτι χρειαζεται πράγματι επιπλέον άδεια (αν πρόκειται βέβαια για αποκόλληση και ο θεράπων ιατρός έχει συστήσει ανάπαυση μπορεί να πάει στον γιατρό του ΙΚΑ κάποιος συγγενής μας με: τα δικαιολογητικά και το βιβλιάριο ασθενείας μας) Ο γιατρός του ΙΚΑ θα δώσει μια βεβαίωση οτι πράγματι χρειάζεται ο συγκεκριμένος χρόνος αναπαυσης του ασθενή (αυτό κατά την βούληση του γιατρού βέβαια)3. Πρέπει κατόπιν να κλειστεί ραντεβού με την Επιτροπή Ανικανότητας Εργασίας του ΙΚΑ στην περιοχή που ανήκετε 4. Στην επιτροπή πρέπει να υπάρχουν : Η βεβαίωση του γιατρού του ΙΚΑ, ο υπέρηχος, η βεβαίωση ανικανότητας εργασίας του (ιδιωτικού)θεράπωντως ιατρού (αν υπάρχει) και το βιβλιάριο ασθενείας του ασθενούς (επαναλαμβάνω οτι εφόσον πρόκειται για σοβαρή περίπτωση δεν είναι ανάγκη να προσέλθει ο ίδιος ο ασθενής αλλά κάποιος συγγενής του) ΠΡΟΣΟΧΗ Τα πράγματα στην επιτροπή είναι λίγο πιο αυστηρά, εμένα πήγε ο σύζηγός μου και ήταν μια κυρια μπροστά του με πόνους στο πόδι και ο ελεγκτής δεν της έδωσε όλη την άδεια με την αιτιολογία οτι αφού μπορεσε και προσήλθε στην επιτροπή δεν έχει τόσο σοβαρό πρόβλημα (Ευτυχώς εμένα μου την εγκρίναν όλη)5. Απο την επιτροπή θα σας δοθεί το χαρτί της αδείας καθώς και ένα χαρτί που περιλαμβάνει 2 υπεύθυνες δηλώσεις. Την μια συμπληρώνει ο ασθενής και την άλλη ο εργοδότης (που σημαίνει οτι πρέπει να προσκομιστούν στον εργοδότη τα συγκεκριμένα έγγραφα)6. Αφού λοιπόν συμπληρωθούν αυτά παίρνετε όλα σας τα χαρτιά (υπεύθυνες δηλώσεις, βιβλιάριο υγείας, ταυτότητα, και αν δεν πάτε οι ίδιες να πάρετε τα χρήματα απο το ΙΚΑ θα χρειαστεί και εξουσιωδότηση απο την αστυνομία και ταυτότητα αυτού που θα πάρει τα χρήματα) καλού κακού θα σας έλεγα να έχετε μαζί σας και ένα εκκαθαριστικό εφορίας γιατί έχουν αλλάξει κάποια πράγματα στο ΙΚΑ και αλλαγες που είχατε κάνει παλιότερα να μην έχουν περαστεί και θα χρειαστεί αποδεικτικό στοιχείο για να πιστοποιηθουν (π.χ. αλλαγή κατοικίας)7. Μετά δίνεται τις αποδείξεις στον εργοδότη για να σας κάνει την εκκαθάριση του μισθού (Ελπίζω να μην υπάρχει σε καμία σοβαρό πρόβλημα γιατί με όλο αυτό το τρέξιμο και την γραφειοκρατία που υπάρχει χρειαζεται κουράγιο και υπομονή) Φροντίστε πριν πάτε στο ΙΚΑ να έχετε πάρει τηλέφωνο και να ενημερωθείτε για οποίαδήποτε μικρή απορία σας. Θα σας γλιτώσει απο ώρες τρέξιμο και ταλαιπωρίας Πατήστε εδώ για τηλέφωνα ΙΚΑ
« Τελευταία τροποποίηση: Αύγουστος 03, 2009, 15:01:10 μμ από mariazouganeli »
« στις: Αύγουστος 03, 2009, 13:48:11 μμ » myl
η ζωη κρυβει εκπληξεις
Απ: Εγκυμοσύνη και Δικαιώματα οπως καταλαβατε η ταλαιπωρια σας μεχρι να μαζεψετε ολα αυτα τα χαρτια θα ειναι μεγαλη!!!!!!και τα λεφτα που θα περνεται θα ειναι απελπιστικα λιγα!!!καλο κουραγιο για οποια εγκυμονουσα πρεπει να τρεξει η ιδια για να συγκεντρωσει αυτα τα χαρτια και να θυμαστε οτι καλο θα ηταν να περναει καποιος αλλος επιτροπη για εσας γιατι καποιοι γιατροιειναι πολυ αυστηροι Καταγράφηκε
« στις: Αύγουστος 04, 2009, 09:00:24 πμ » mariaZ
Απ: Εγκυμοσύνη και Δικαιώματα Ακολουθούν γενικές πληροφορίες οι οποίες θα γίνουν πιο διευκρινιστικές στην πορεία (εδώ είναι μια σύνοψη )ΠροσλήψειςΒάσει της ισχύουσας νομοθεσίας, ένας εργοδότης δεν μπορεί να μην σας προσλάβει επειδή είστε έγκυος (και εφόσον βέβαια ανταποκρίνεστε σε όλα τα κριτήρια πρόσληψης). Επίσης, είναι παράνομο να σας ρωτήσει αν σκοπεύετε να κάνετε παιδί όπως και να σας ζητήσει να υπογράψετε ότι δεν θα κάνετε παιδί για όσο καιρό θα είστε υπάλληλός του. Βέβαια ξέρουμε πολύ καλά ότι στην πραγματικότητα κάτι τέτοιο δεν συμβαίνει, όμως καλό είναι να ξέρουμε τουλάχιστον τι ισχύει στη νομοθεσία.ΑπολύσειςΟ εργοδότης δεν μπορεί να σας απολύσει κατά τη διάρκεια της εγκυμοσύνης καθώς και για διάστημα ενός έτους μετά τον τοκετό. Επίσης, δεν αποτελούν αιτίες απολύσεως τυχόν αναρρωτικές άδειες για επιπλοκές της εγκυμοσύνης. Και βεβαίως η μείωση της απόδοσής σας μετά την επιστροφή στην εργασία, δεν αποτελεί αιτία απολύσεως. Ολα αυτά βάσει νομοθεσίας. Στην ουσία, αν κάποιος εργοδότης σας απολύσει κατά τη διάρκεια της εγκυμοσύνης ή πριν τη συμπλήρωση ενός έτους από τον τοκετό, μπορείτε να προβείτε σε καταγγελία καθώς μία τέτοια απόλυση θεωρείται άκυρη. Συνήθως σε τέτοιες περιπτώσεις που οι εργοδότες απολύουν έγκυο, φροντίζουν να την αποζημιώσουν για όλο το διάστημα που τυπικά δεν μπορούν να την απολύσουν.Αδεια μητρότηταςΗ άδεια τοκετού και λοχείας, συνολικά αποκαλείται άδεια μητρότητας, διαρκεί 119 ημέρες. Συγκεκριμένα 56 ημερολογιακές μέρες πριν από την υπολογιζόμενη ημερομηνία τοκετού (βάσει του τελευταίου σας υπερήχου) και 63 ημέρες μετά την ημερομηνία του τοκετού. Για να σας δοθεί η άδεια τοκετού, θα πρέπει να προσκομίσετε τον τελευταίο σας υπέρηχο μαζί με βεβαίωση του γυναικολόγου σας στο ΙΚΑ (όσες απασχολούνται στον ιδ. Τομέα) ο οποίος θα βεβαιώσει τις ημέρες που δικαιούστε και θα σας δώσει την επίσημη βεβαίωση που θα πρέπει να σφραγίσει και ο εργοδότης σας. Ο εργοδότης πληρώνει μέρος των ημερών αδείας σας και το ΙΚΑ πληρώνει τα υπόλοιπα. Συνολικά, η έγκυος δεν έχει καμία μείωση εισοδήματος για τις ημέρες που απουσιάζει με άδεια μητρότητας.Επίδομα μητρότηταςΛίγες μέρες μετά την έναρξη της άδειας τοκετού, θα προσκομίσετε στο ΙΚΑ την βεβαίωση του εργοδότη καθώς και τα ασφαλιστικά σας βιβλιάρια (καρτέλες ενσήμων & βιβλιάριο ασθενείας) ώστε να πληρωθείτε από την αρμόδια υπηρεσία του ΙΚΑ ένα πρώτο μέρος των χρημάτων σας. Το υπόλοιπο ποσό καθώς και ένα εφάπαξ βοήθημα σας χορηγείται μετά τον τοκετό, προσκομίζοντας και ληξιαρχική πράξη γέννησης του παιδιού. Πριν επισκεφθείτε το ΙΚΑ της περιοχής σας και για να αποφύγετε επιπλέον ταλαιπωρία, καλό είναι να ρωτήσετε τηλεφωνικά τι χαρτιά θα χρειαστεί να προσκομίσετε καθώς για να πληρωθείτε είναι απαραίτητο να βγάλετε πρώτα βιβλιάριο ασθενείας του νεογέννητου και αυτό απαιτεί επιπλέον δικαιολογητικά.Για την χορήγηση χρημάτων από το ΙΚΑ, είναι προϋπόθεση η εργαζόμενη να έχει εργαστεί για τουλάχιστον 200 ημέρες τα προηγούμενα 2 έτη. Δηλαδή, ακόμη κι αν έχετε απολυθεί ή δεν εργάζεστε όταν μείνετε έγκυος, το ΙΚΑ σας χορηγεί τα παραπάνω εφόσον έχετε συνολικά συμπληρώσει 200 ημέρες ασφάλισης στο ΙΚΑ κατά τη διάρκεια των τελευταίων 2 ετών.Τα παραπάνω δεν ισχύουν για εγκύους που εργάζονται με συμβάσεις ορισμένου χρόνου οι οποίες λήγουν μέσα στο χρονικό διάστημα προστασίας.Αδεια θηλασμού / Μειωμένο ωράριοΜεγάλος βραχνάς για τους εργοδότες, μεγάλη ανακούφιση όμως για τη νέα μαμά. Οι νέες μητέρες δικαιούνται συνολικά 30 μήνες από τον τοκετό να έρχονται στην εργασία τους μία ώρα αργότερα ή να αποχωρούν μία ώρα νωρίτερα. Εναλλακτικά, και αν ο εργοδότης συμφωνεί, το ωράριο μπορεί να είναι μειωμένο κατά 2 ώρες για τους πρώτους 12 μήνες και κατά 1 ώρα για τους 6 επιπλέον μήνες. Το αν οι ώρες που αφαιρούνται θα γίνονται το πρωί ή το απόγευμα είναι στην κρίση της μητέρας αλλά πάντα σε συμφωνία με τον εργοδότη. Η άδεια θηλασμού μετράει από την ημέρα επιστροφής της μητέρας στην εργασία, δηλαδή με τη λήξη της άδειας λοχείας.Γονικές άδειεςΕφόσον έχετε συμπληρώσει ένα χρόνο εργασίας στον ίδιο εργοδότη, δικαιούστε να ζητήσετε άδεια άνευ αποδοχών που μπορεί να φτάσει τους 3.5 μήνες. Κατά τη διάρκεια αυτών των ημερών αδείας, ο εργοδότης δεν υποχρεούται να σας καλύψει ασφαλιστικά.Μετά την επιστροφή σας στην εργασία, δικαιούστε να επανέλθετε στην ίδια ή παρόμοια θέση. Είναι παράνομο να σας απασχολήσουν σε κατώτερη θέση από αυτήν που είχατε πριν απουσιάσετε. Επίσης, δεν μπορεί να σας γίνει μείωση μισθού.Επίσης, οι γονείς δικαιούνται 2 εργάσιμες ημέρες άδεια με αποδοχές, για την παρακολούθηση των σχολικών επιδόσεων των παιδιών τους.Ο μπαμπάςΟ μπαμπάς δικαιούται άδεια 2 εργασίμων ημερών λόγω του τοκετού ώστε να είναι μαζί με τη μαμά αυτές τις πρώτες δύσκολες ημέρες. Πρακτική συμβουλή: ο μπαμπάς ας κρατήσει λίγες ημέρες από την καλοκαιρινή του άδεια για τον τοκετό ώστε να μπορεί να μείνει μαζί σας στο σπίτι και να σας βοηθήσει μέχρι να μπείτε σε «ρυθμούς» με το νεογέννητο που είναι πολύ απαιτητικό τον πρώτο καιρό.Όλα αυτά ακούγονται ωραία, έτσι δεν είναι; Και συνήθως η πρακτική των εργοδοτών δεν απέχει πολύ καθώς ο νόμος είναι ιδιαίτερα αυστηρός και η μητρότητα προστατεύεται. Αυτό που δυστυχώς συμβαίνει συχνά στις εργαζόμενες που αποφασίζουν να γίνουν μαμάδες είναι η πολύ κακή αντιμετώπιση από τους εργοδότες και συχνά και από κάποιους συναδέλφους. Και για αυτό η νομοθεσία δεν μπορεί να κάνει τίποτα! Μπορούμε όμως εμείς! Προσπαθείτε να παραμένετε ήρεμες όταν συμβαίνει κάτι τέτοιο.Πηγή : Noikokyra.grΝα προσθεσω οτι εδώ και ένα χρόνο για όποιες μητέρες το θέλουν και μόλις τελειώσει και η αδεια λοχείας το κράτος σε συνεργασία με τον ΟΑΕΔ δίνουν 6 μήνες επιπλέον άδειας (η πληρωμή βέβαια γίνεται απο τον ΟΑΕΔ και οι αποδοχές είναι ό βασικός ενός ανειδίκευτου εργάτη) είναι όμως μια πρόσθετη βοηθεια για να μεγαλώσουμε το παιδάκι μας και να είμαστε κοντά του Καταγράφηκε
« στις: Αύγουστος 22, 2009, 08:42:33 πμ » mariaZ
Απ: Εγκυμοσύνη και Δικαιώματα ΒΑΣΙΚΕΣ ΟΔΗΓΙΕΣΓΙΑ ΤΗΝ ΠΕΡΙΟΔΟ ΤΗΣ ΕΓΚΥΜΟΣΥΝΗΣ[/size]ΕΡΓΟΔΟΤΗΣ• ΑΠΟΔΟΧΕΣ1. Σύμφωνα με τη νομολογία των δικαστηρίων ο τοκετός (κυοφορία και λοχεία) θεωρείται ανυπαίτιο κώλυμα. 2. Ο μισθωτός που κωλύεται να εργαστεί δικαιούται ολόκληρο το μισθό ή το ημερομίσθιο του που θα ελάμβανε εαν εργαζόταν κανονικά. Στο μισθό περιλαμβάνονται και οι οφειλόμενες, με βάση το νόμο ή τη σύμβαση εργασίας, πρόσθετες παροχές, όπως είναι οι πρόσθετες αμοιβές για την παροχή εργασίας κατά τις Κυριακές και τη νύχτα, τα επιδόματα οικογενειακών βαρών κ.λπ. 3. Σύμφωνα με τα άρθρα 657 και 658 του Α.Κ., απαραίτητη προϋπόθεση για να δικαιούται ο μισθωτός το μισθό του είναι να έχει ήδη εργασθεί τουλάχιστον 10 ημέρες (πραγματική παροχή εργασίας όχι ημερολογιακή) και να κωλύεται να εργασθεί για σπουδαίο λόγο που δεν οφείλεται σε υπαιτιότητα του.4. Ο χρόνος, για τον οποίο διατηρείται η αξίωση για το μισθό, δεν μπορεί να υπερβεί τον ένα (1) μήνα, εαν το κώλυμα επήλθε (1) χρόνο μετά την έναρξη της σύμβασης και τον μισό (1/2) μήνα εαν επήλθε πριν τη συμπλήρωση ενός χρόνου στον ίδιο εργοδότη.5. Ο εργοδότης υποχρεούται μόνο μία (1) φορά μέσα σε ένα εργασιακό έτος να καταβάλει στο μισθωτό του, που σπουσιάζει λόγω ανυπαίτιου κωλύματος, τις αποδοχές του ενός (1) μήνα ή του μισού (1/2) μήνα αντίστοιχα.6. Ο μισθωτός δικαιούται, για το ίδιο ανυπαίτιο κώλυμα, να λάβει μόνο μία (1) φορά τις αποδοχές ασθενείας, έστω και αν κατά τη διάρκεια της απουσίας του εισέλθει σε νέο εργασιακό έτος στο οποίο εξακολουθεί λόγω του κωλύματος να απέχει από την εργασία του.7. Στην περίπτωση της εγκυμοσύνης, ο εργοδότης εκπίπτει από το τελικό πληρωτέο ποσό του μισθού της μισθωτής μόνο τα χρηματικά ποσά που αφορούν τα επιδόματα κυήσεως και λοχείας (για το αντίστοιχο χρονικό διάστημα) και όχι το εφάπαξ βοήθημα τοκετού, ούτε τις συμπληρωματικές παροχές που χορηγούνται από τον Ο.Α.Ε.Δ., σύμφωνα με το Ν.549/1977.• ΑΠΟΛΥΣΗ1. Κατά τη διάταξη του άρθρου 15 του Ν.1483/1984 για την «προστασία και διευκόλυνση των εργαζομένων με οικογενειακές υποχρεώσεις κ.λπ.», απαγορεύεται και είναι απόλυτα άκυρη η καταγγελία της σχέσεως εργασίας (απόλυση) εργαζόμενης από τον εργοδότη της, τόσο κατα τη διάρκεια της εγκυμοσύνης της, όσο και για το χρονικό διάστημα ενός (1) έτους μετά τον τοκετό ή κατά την απουσία της για μεγαλύτερο χρόνο, λόγω ασθενείας που οφείλεται στην κύηση ή τον τοκετό, εκτός αν υπάρχει σπουδαίος λόγος για καταγγελία. Σπουδαίο λόγο αποτελεί, σύμφωνα με τη νομολογία, η μη συμμόρφωση της εργαζόμενης γυναίκας με τις οδηγίες του εργοδότη, η από μέρους της αμελής εκτέλεση της εργασίας και η επανειλημμένη εγκατάλειψη της εργασίας της. Σε καμμία περίπτωση όμως δεν μπορεί να θεωρηθεί σπουδαίος λόγος η ενδεχόμενη μείωση της απόδοσης της εργασίας της εγκύου, που οφείλεται στην εγκυμοσύνη (Α.Π.1051/1988, Α.Π.353/1989).• ΑΔΕΙΑ ΘΗΛΑΣΜΟΥ1. Οι εργαζόμενες μητέρες δικαιούνται, για το θηλασμό και τις αυξημένες φροντίδες που απαιτούνται για την ανατροφή του παιδιού τους, για χρονικό διάστημα 30 μηνών από τη λήξη της άδειας τοκετού, είτε να διακόπτουν την εργασία τους για μία (1) ώρα κάθε μέρα, είτε να προσέρχονται αργότερα, είτε να αποχωρούν νωρίτερα κατά μία ώρα κάθε μέρα. Υστερα από συμφωνία των μερών, η μείωση του χρόνου εργασίας μπορεί να ορίζεται σε δύο (2) ώρες κάθε μέρα επί 12 μήνες και μία (1) ώρα κάθε μέρα για τους επόμενους έξι (6) μήνες (συνολικά 18 μήνες).2. Την άδεια απουσίας για λόγους φροντίδας του παιδιού, μπορεί εναλλακτικά να ζητήσει ο άνδρας, εφόσον δεν κάνει χρήση αυτής η εργαζόμενη μητέρα. Στις περιπτώσεις αυτές, θα πρέπει ο άνδρας να προσκομίσει στην επιχείρηση που απασχολείται, βεβαίωση από τον εργοδότη της συζύγου του, ότι η ίδια δεν λαμβάνει την άδεια θηλασμού και φροντίδας παιδιών.3. Το μειωμένο ωράριο για τη φροντίδα του παιδιού θεωρείται και αμείβεται ως χρόνος εργασίας.4. Η άδεια θηλασμού και φροντίδας παιδιών του άρθρου 9 της Ε.Γ.Σ.Σ.Ε. του έτους 1993, όπως έχει τροποποιηθεί και ισχύει, έχει ως αφετηρία τη λήξη της άδειας λοχείας, δηλαδή εννέα (9) εβδομάδες μετά τον τοκετό.5. Το μειωμένο ωράριο («άδεια») θηλασμού και φροντίδας παιδιών του άρθρου 9 της Ε.Γ.Σ.Σ.Ε. του έτους 1993, όπως έχει τροποποιηθεί και ισχύει, δικαιούται ο/η εργαζόμενος/-η με αίτησή του/της να το ζητήσει εναλλακτικά ως συνεχόμενη ισόχρονη άδεια με αποδοχές, εντός της χρονικής περιόδου κατά την οποία δικαιούται μειωμένου ωραρίου για τη φροντίδα του παιδιού.Η εναλλακτική χορήγηση της άδειας προϋποθέτει συμφωνία του εργοδότη και χορηγείται εφάπαξ ή τμηματικά.Ι.Κ.Α.Είμαι εργαζόμενη, ασφαλίζομαι στο ΙΚΑ και περιμένω παιδί. Τι παροχές δικαιούμαι από το Ασφαλιστικό μου Ταμείο________________________________________Το ΙΚΑ χορηγεί Επίδοματα μητρότητας (κυοφορίας και λοχείας) καθώς και το εφάπαξ βοήθημα τοκετού.Ποιες είναι οι προϋποθέσεις για τη χορήγηση των επιδομάτων μητρότητας;________________________________________Τα επιδόματα κυοφορίας και λοχείας χορηγούνται στην άμεσα ασφαλισμένη μας, εφόσον:1. Έχει πραγματοποιήσει 200 τουλάχιστον ημέρες ασφάλισης κατά τα δύο τελευταία χρόνια, τα προηγούμενα της πιθανής ημέρας τοκετού και2. Δεν εργάζεται κατά το διάστημα της επιδότησης, δηλαδή 56 μέρες πριν τον τοκετό και 63 μέρες μετά.Πόσο είναι το χρονικό διάστημα επιδότησής μου λόγω μητρότητας και τι ποσό θα πάρω;________________________________________Τα επιδόματα μητρότητας καταβάλλονται για 119 ημέρες (περιλαμβάνονται και οι αργίες), από τις οποίες, 56 ημέρες αντιστοιχούν στο διάστημα κυοφορίας και 63 στο διάστημα της λοχείας. Το ύψος του είναι το 30πλάσιο του ημερομισθίου ανειδίκευτου εργάτη, προσαυξανόμενο με 10% για κάθε προστατευόμενο μέλος. Στο τέλος της λοχείας, καταβάλλεται και από τον ΟΑΕΔ ένα συμπληρωματικό ποσό, ούτως ώστε, για το διάστημα των 119 ημερών η εργαζόμενη μητέρα να συμπληρώσει το σύνολο των αποδοχών της.Τι δικαιολογητικά πρέπει να προσκομίσω για να εισπράξω τα επιδόματα μητρότητας;________________________________________Για την καταβολή των επιδομάτων μητρότητας απαιτείται:1. Το ασφαλιστικό σας βιβλιάριο (Απόσπασμα Ατομικού Λογαριασμού Ασφάλισης των 2 τελευταίων χρόνων) ή βεβαίωση εργοδότη επικυρωμένη από το Υποκ/μα ΙΚΑ που ελέγχει τον εργοδότη,2. Το ατομικό σας βιβλιάριο υγείας θεωρημένο ή με επικολλημένη την αυτοκόλλητη ετικέτα ασφαλιστικής ικανότητας,3. Το οικογενειακό βιβλιάριο υγείας, προκειμένου να υπολογιστεί τυχόν προσαύξηση για τα προστατευόμενα μέλη (αν υπάρχουν),4. Βεβαίωση από γυναικολόγο γιατρό του ΙΚΑ. της περιοχής σας, στην οποία θα αναγράφεται η πιθανή ημερομηνία τοκετού,5. Υπεύθυνη δήλωση του εργοδότη σας για την ημέρα διακοπής της εργασίας σας (το σχετικό έντυπο το προμηθεύεστε από το γιατρό του ΙΚΑ που θα σας εξετάσει),6. Υπεύθυνη δική σας δήλωση ότι διακόψατε την εργασία σας (δεν υποβάλλεται σε ξεχωριστό έντυπο, αλλά απλώς υπογράφετε κι εσείς το έντυπο που θα συμπληρώσει ο εργοδότης σας), ενώ7. Για την καταβολή του επιδόματος λοχείας, χρειάζεστε επιπλέον και ληξιαρχική πράξη γέννησης του παιδιού.Πότε πρέπει να γίνει η διαδικασία για την είσπραξη των επιδομάτων αυτών;________________________________________Το επίδομα κυοφορίας μπορεί να προκαταβληθεί. Αυτό σημαίνει, ότι έχετε τη δυνατότητα 56 ημέρες πριν από την πιθανή ημέρα τοκετού, να εισπράξετε το ποσό επιδότησης κυοφορίας από το ΙΚΑ, αφού προσκομίσετε τα απαραίτητα δικαιολογητικά. Το επίδομα λοχείας καταβάλλεται πάντα μετά τον τοκετό, εκτός εάν το παιδί γεννηθεί νεκρό, ή πεθάνει λίγες ώρες μετά. Στην περίπτωση αυτή, δεν καταβάλλεται επίδομα λοχείας, καταβάλλεται όμως επίδομα ασθενείας, εφόσον ζητηθεί από το γιατρό του ΙΚΑ, για τυχόν αναρρωτική άδειο.Σε κάθε περίπτωση, εφόσον καλύπτετε τις προϋποθέσεις, έχετε δικαίωμα εντός 6 μηνών από τον τοκετό, να εισπράξετε τα επιδόματα μητρότητας.Έχω χρόνο ασφάλισης και σε άλλα ασφαλιστικά ταμεία. Μπορεί να συνυπολογισθεί;________________________________________Για την συμπλήρωση των απαιτούμενων 200 ημερών ασφάλισης μπορεί να χρησιμοποιηθεί χρόνος ασφάλισης μόνο σε ασφαλιστικά ταμεία που χορηγούν επιδόματα μητρότητας όπως π.χ. ΤΑΞΥ, ΤΑΙΣΥΤ, ΤΑΤΤΑ, Ταμείο Πρόνοιας Δικηγόρων και ΤΑΠΕΤΕ. Τα επιδόματα, καταβάλλονται από τον τελευταίο φορέα, στον οποίο είστε ασφαλισμένη. Αντίθετα, δεν συνυπολογίζεται ο χρόνος ασφάλισης σε Ταμεία τα οποία δεν χορηγούν επιδόματα μητρότητας, όπως π.χ. το ΤΕΒΕ.Και προκειμένου να λάβω το βοήθημα τοκετού;________________________________________Το βοήθημα τοκετού, είναι ένα ποσό εφάπαξ και το δικαιούται η άμεσα ασφαλισμένη, η συνταξιούχος και η γυναίκα του ασφαλισμένου και συνταξιούχου που έχει ασφαλιστική ικανότητα για λήψη παροχών ασθενείας από το ΙΚΑ, κατά τη στιγμή του τοκετού. Το ποσό που χορηγείται είναι το 30πλάσιο του ημερομισθίου ανειδίκευτου εργάτη. Για να εισπράξω το βοήθημα τοκετού τι χρειάζεται να γνωρίζω; ________________________________________Για να εισπράξετε το βοήθημα τοκετού από τις υπηρεσίες μας, πρέπει να προσκομίσετε τα εξής δικαιολογητικά:1. Ασφαλιστικό βιβλιάριο (ΔΑΤΕ, ΑΔΕ, ΑΔΑ, Απόσπασμα Ατομικού Λογαριασμού Ασφάλισης) ή Βεβαίωση Εργοδότη επικυρωμένη από το Υποκ/μα ΙΚΑ που ελέγχει τον εργοδότη,2. Ληξιαρχική πράξη γέννησης του παιδιού και3. Βιβλιάριο ασθενείας (Ατομικό, Οικογενειακό και του συζύγου αν ασφαλίζεται άμεσα στο ΙΚΑ).Αν γεννήσω δίδυμα ή τρίδυμα;________________________________________Το ΙΚΑ θα σας χορηγήσει το βοήθημα τοκετού εις διπλούν ή τριπλούν κ.ο.κ.Το ΙΚΑ καλύπτει το διάστημα παραμονής μου στο Νοσοκομείο κατά τον τοκετό;________________________________________Το βοήθημα τοκετού που σας χορηγείται, δίδεται αντί μαιευτικής περίθαλψης 6 ημερών. Αυτό πρακτικά σημαίνει, ότι η παραμονή σας σε Κρατικό Νοσοκομείο ή Ιδιωτική Κλινική για φυσιολογικό τοκετό θα καλυφθεί από εσάς και από το ΙΚΑ θα εισπράξετε το βοήθημα τοκετού (792,30 Ευρώ από 01/09/2005, ένα εφάπαξ ποσό, το οποίο ισχύει για όλους το ίδιο), αντί της μαιευτικής περίθαλψης.Σε περίπτωση τοκετού με καισαρική τομή ή προβλημάτων του νεογνού, τι δικαιούμαι;________________________________________Σε περίπτωση παθολογικής εξέλιξης τοκετού (καισαρική τομή, θερμοκοιτίδα νεογνού κλπ), εκτός από το σχετικό βοήθημα, το ΙΚΑ παρέχει και νοσοκομειακή περίθαλψη, με απόδοση της σχετικής δαπάνης σύμφωνα με την κρατική διατίμηση.Για τον προγεννητικό έλεγχο το ΙΚΑ τι προσφέρει;________________________________________Για τον έλεγχο κύησης, με σκοπό τη γέννηση υγιών παιδιών, λειτουργεί το Κέντρο Προγεννητικού Ελέγχου, στο 3ο Νοσοκομείο ΙΚΑ Αθήνας, (Καποδιστρίου 6, Πλ. Κάνιγγος, τηλ.: 210-3899000). Εκτός Αθηνών και για όλη την υπόλοιπη Ελλάδα, ο προγεννητικός έλεγχος παρέχεται από τα συμβεβλημένα με το ΙΚΑ θεραπευτήρια. Οι σχετικές εξετάσεις σε μη συμβεβλημένα με το Ίδρυμα εργαστήρια, καλύπτονται με τη διαδικασία της έκτακτης περίθαλψης, σύμφωνα με την κρατική διατίμηση.Αν χρειαστώ φαρμακευτική αγωγή κατά τη διάρκεια της κύησης, τι μου παρέχει το ΙΚΑ;________________________________________Το ΙΚΑ, σας παρέχει πλήρη φαρμακευτική κάλυψη και μάλιστα χωρίς συμμετοχή, καθώς επίσης και ότι υλικό κριθεί απαραίτητο για την περίπτωσή σας κατά το διάστημα αυτό (πιεσόμετρο, μετρητές σακχάρου κλπ).Εάν χρειασθώ κάποιες συμβουλές, υπάρχει υπηρεσία του ΙΚΑ στην οποία μπορώ να απευθυνθώ;________________________________________Για την προστασία και παροχή συμβουλών σε επίτοκες μητέρες, υπάρχουν 57 Σταθμοί Προστασίας Μάνας - Παιδιού - Εφήβου, σε όλη την Ελλάδα. Στα κέντρα αυτά, γίνεται επίσης παρακολούθηση εγκυμοσύνης, εμβολιασμοί παιδιών και εφήβων και παρακολούθηση της ψυχοκινητικής εξέλιξή τους.Εάν χρειάζεται, οι επισκέπτριες Υγείας πραγματοποιούν επισκέψεις κατ οίκον. Για περισσότερες πληροφορίες, μπορείτε να απευθύνεστε στο Τμήμα Προληπτικής Ιατρικής του ΙΚΑ στα τηλέφωνα: (210)-5236061/9 ή (210)-5244450.Σκέφτομαι να προχωρήσω σε εξωσωματική γονιμοποίηση. Τι πρέπει να γνωρίζω;________________________________________Το ΙΚΑ, συμμετέχοντας στη προσπάθεια για μείωση της υπογεννητικότητας στη χώρα μας, καλύπτει τις βασικές δαπάνες εξωσωματικής γονιμοποίησης. Απαραίτητη προϋπόθεση, η ηλικία σας να είναι μεταξύ 23 και 45 χρόνων, και να είστε παντρεμένη. Κάθε γυναίκα, μπορεί να υποβληθεί σε εξωσωματική γονιμοποίηση μέχρι 4 φορές συνολικά και ανά τετράμηνο τουλάχιστον. Τα δικαιολογητικά που χρειάζονται είναι:1. Παραπεμπτικό από γυναικολόγο γιατρό του ΙΚΑ,2. Θεωρημένο βιβλιάριο υγείας ΙΚΑ και πιστοποιητικό οικογενειακής κατάστασης, το οποίο μπορεί να χορηγηθεί και από τα Κέντρα Εξυπηρέτησης Πολιτών (ΚΕΠ),3. Αστυνομική Ταυτότητα,4. Δύο πλήρη σπερματογράμματα του συζύγου και5. Μία σαλπιγγογραφίαΟ.Α.Ε.Δ.ΣΥΜΠΛΗΡΩΜΑΤΙΚΕΣ ΠΑΡΟΧΕΣ ΜΗΤΡΟΤΗΤΑΣΠΕΡΙΓΡΑΦΗ:Καταβάλλεται σε ασφαλισμένες του Ι.Κ.Α. με σχέση εργασίας ιδιωτικού δικαίου (παρέχουν εξαρτημένη εργασίας). Η καταβολή του γίνεται σε γυναίκες που εργάζονται κατά την έναρξη της αδείας κυοφορίας, μετά τον τοκετό και εφόσον εισπράξουν το επίδομα από το Ι.Κ.Α. για την αποχή από την εργασία λόγω κυοφορίας και λοχείας.Οι παροχές μητρότητας είναι ίσες με τη διαφορά που προκύπτει αν από τις αποδοχές που καταβάλλει ο Εργοδότης αφαιρεθεί το επίδομα που κατέβαλε το Ι.Κ.Α. για το ίδιο χρονικό διάστημα.Η προθεσμία για την υποβολή σχετικής αίτησης είναι τρεις μήνες από την ημερομηνία πληρωμής από το Ι.Κ.Α.Νόμοι και διατάγματα που καλύπτουν την παροχή, είναι τα ακόλουθα:• Ν. 549/1977, Π.Δ. 776/77, Π.Δ. 221/97.ΠΡΟΫΠΟΘΕΣΕΙΣ:• Παροχή στο Ι.Κ.Α. επιδομάτων κυοφορίας και λοχείας.• Ενεργός εργασιακή σχέση κατά το χρόνο έναρξης της αποχής, λόγω, κυοφορίας ή λοχείας.ΔΙΚΑΙΟΛΟΓΗΤΙΚΑ:1. Ασφαλιστικό βιβλιάριο του Ι.Κ.Α.2. Βεβαίωση του εργοδότη.3. Βεβαίωση του Ι.Κ.Α. για την διάρκεια της επιδότησης, το ύψος του ημερησίου επιδόματος και του συνολικού καταβληθέντος ποσού των επιδομάτων κυοφορίας και λοχείας. Καταγράφηκε
« στις: Αύγουστος 22, 2009, 08:50:34 πμ » mariaZ
Απ: Εγκυμοσύνη και Δικαιώματα ΕΠΙΔΟΜΑ ΚΥΟΦΟΡΙΑΣ1. Βιβλιάριο ασθενείας ατομικό και οικογενειεακό, αν υπάρχει, για τον υπολογισμό της προσαύξησης λόγω οικογενειακών βαρών.2. Ιατρική βεβαίωση από αρμόδιο ιατρό του ΙΚΑ όπου θα αναγράφεται η πιθανή ημερομηνία τοκετού.3. Υπεύθυνη δήλωση του εργοδότη για την ημερομηνία διακοπής της εργασίας. Είναι στο ίδιο έντυπο με την βεβαίωση του γιατρού.4.Υπεύθυνη δήλωση της ασφαλισμένης στην οποία αναφέρεται η ημερομηνία διακοπής εργασίας και ότι δεν θα αναλάβει εργασία για όσο χρονικό διάστημα επιδοτείται. Είναι στο ίδιο έντυπο με την βεβαίωση ιατρού και υπέυθυνης δήλωσης εργοδότη.5. Ένσημα των 2 προηγούμενων ετών. Σε περίπτωση που δεν υπάρχουν τα ένσημα διότι δεν έχουν εκδοθεί τα αποσπάσματα ατομικού λογαριασμού ασφάλισης, ζητάτε από τον λογιστή της εταιρίας, βεβαίωση εργοδότη με τα ένσημα επικυρωμένα από το ΙΚΑ που ελέγχει τον εργοδότη (Υπάρχει περίπτωση να χρειαστεί να πάτε εσείς ή κάποιος δικός σας για να επικυρώσετε τα ένσημα, αυτό εκανα εγώ τουλάχιστον )6. Ταυτότητα - Αφμ!!!! Ζητήστε μια εξουσιοδότηση από το τμήμα παροχών, την οποία θα επικυρώσει το κεπ ή η αστυνομία, έτσι ώστε ο σύζυγος ή κάποιο άλλο μέλος της οικογένειας να μπορέσει να παραλάβει το επίδομα λοχείας και το βοήθημα τοκετού.ΕΠΙΔΟΜΑ ΛΟΧΕΙΑΣ ΚΑΙ ΒΟΗΘΗΜΑ ΤΟΚΕΤΟΥ1. Βιβλιάριο ασθενείας ατομικό και οικογενειεακό, αν υπάρχει, για τον υπολογισμό της προσαύξησης λόγω οικογενειακών βαρών.2. Βιβλιάριο ασθενείας του συζύγου, αν είναι ασφαλισμένος του ΙΚΑ.3. Ληξιαρχική πράξη γέννησης του παιδιού.4. Βεβαίωση της κλινικής ή του νοσοκομείου που αναφέρει την ακριβή ημερομηνία διακοπής της κύησης πχ 37η, αν η ημερομηνία του τοκετού έχει διαφορά πάνω από ένα μήνα από την πιθανή ημέρα τοκετού.5. Υπεύθυνη δήλωση οτι δεν πήρατε βοήθημα τοκετού από άλλο υποκατάστημα του ΙΚΑ.Το έντυπο αυτό χορηγείται απο το τμήμα παροχών.6. Ταυτότητα - Αφμ.!!! Σε περίπτωση εξουσιοδότησης απαραίτητη η ταυτότητα του παραλήπτη.ΣΥΜΠΛΗΡΩΜΑΤΙΚΕΣ ΠΑΡΟΧΕΣ ΜΗΤΡΟΤΗΤΑΣ ΟΑΕΔ1. Αίτηση. Χορηγείται από τον ΟΑΕΔ2. Βεβαίωση εργοδότη. Χορηγείται απο τον ΟΑΕΔ3. Υπηρεσιακό σημείωμα ΙΚΑ. Οι αποδείξεις από τα επιδόματα κυοφορίας και λοχείας.4. Ατομικό βιβλιάριο ασθενείας.5. Ταυτότητα.6. Ένσημα 2006-2007-2008 ή αναλυτική περιοδική σφραγισμένη από το ΙΚΑ έως την ημέρα που διέκοψε την εργασία της λόγω κυοφορίας με την άδεια του γιατρού.7. Οι αναπληρώτριες, οι ωρομίσθιες καθηγήτριες και δασκάλες προσκομίζουν και την σύμβαση τους.
« στις: Αύγουστος 22, 2009, 15:27:40 μμ » Faye
Απ: Εγκυμοσύνη και Δικαιώματα Πολλή γραφειοκρατία βρε παιδί μου και αρκετό τρέξιμο να μαζέψεις όλα αυτά τα χαρτιά. Ελπίζω τουλάχιστον οι παροχές να αξίζουν τον κόπο για τόση ταλαιπωρία. Καταγράφηκε
« στις: Αύγουστος 22, 2009, 15:29:10 μμ » mariaZ
Απ: Εγκυμοσύνη και Δικαιώματα Παράθεση από: Faye στις Αύγουστος 22, 2009, 15:27:40 μμ Ελπίζω τουλάχιστον οι παροχές να αξίζουν τον κόπο για τόση ταλαιπωρία. (νομίζω οτι κατάλαβες )
« στις: Αύγουστος 22, 2009, 15:32:53 μμ » Faye
Απ: Εγκυμοσύνη και Δικαιώματα Το υποψιαζόμουν .... Καταγράφηκε
Χαμογελάτε!!! Κάνει τους άλλους ν ανησυχούν..... Απάντηση #8
« στις: Οκτώβριος 06, 2009, 13:39:28 μμ » marylou
Απ: Εγκυμοσύνη και Δικαιώματα Βρε Μαρία μου είσαι φοβερή, μας έκανες τέτοια ανάλυση που δεν θα έχουν καμιά απορία οι ενδιαφερόμενες, έγώ ευτυχώς τελείωσς με αυτή την διαδικασία διότι δεν σκοπεύω να κάνω τρίτο παιδί, όμως αυτό που θυμάμαι το 2007 που γέννησα την Ναταλί μου θυμάμαι ότι τα χρήματα που πείρα συνολικά απο ΙΚΑ και ΟΑΕΔ ήταν περισσότερα απο αυτά που θα έπαιρνα αν δούλευα κανονικά. Η καινούργια νομοθεσία που προβλέπει την απουσία απο την εργασία για 6 μήνες με αποδοχές απο τον ΟΑΕΔ έστω και "πενιχρές" νομίζω ότι είναι μεγάλο πλεονέκτημα για τις μαμάδες που δεν έχουν κοντά κάποιο κοντινό πρόσωπο να φροντίσει το μωρό είναι ότι καλύτερο γιατί αν σκεφτείς ότι θα χρειαστείς κάποια κυρία να το φροντίζει ...μισθολογικά μας συμφέρει κατά την δική μου άποψη...
« στις: Νοέμβριος 27, 2009, 12:27:47 μμ » mariaZ
Απ: Εγκυμοσύνη και Δικαιώματα Να σας ενημερώσω οτι για το ΕΠΙΔΟΜΑ ΛΟΧΕΙΑΣ ΚΑΙ ΒΟΗΘΗΜΑ ΤΟΚΕΤΟΥ1. Βιβλιάριο ασθενείας ατομικό και οικογενειεακό, αν υπάρχει, για τον υπολογισμό της προσαύξησης λόγω οικογενειακών βαρών.2. Βιβλιάριο ασθενείας του συζύγου, αν είναι ασφαλισμένος του ΙΚΑ.3. Ληξιαρχική πράξη γέννησης του παιδιού.4. Βεβαίωση της κλινικής ή του νοσοκομείου που αναφέρει την ακριβή ημερομηνία διακοπής της κύησης πχ 37η, αν η ημερομηνία του τοκετού έχει διαφορά πάνω από ένα μήνα από την πιθανή ημέρα τοκετού.5. Υπεύθυνη δήλωση οτι δεν πήρατε βοήθημα τοκετού από άλλο υποκατάστημα του ΙΚΑ.Το έντυπο αυτό χορηγείται απο το τμήμα παροχών.6. Ταυτότητα - Αφμ.!!! Σε περίπτωση εξουσιοδότησης απαραίτητη η ταυτότητα του παραλήπτη.το πρώτο πράγμα που θα κάνετε μόλις πάτε στο ΙΚΑ είναι να γράψετε το παιδί στο βιβλιαριο κατά προτίμηση το δικό σας (παίρνετε κάποια ευρώ παραπάνω γύρω στα 300-400€) αυτό θα το κάνετε στο Μητρώο (αν το γράψετε στο δικό σας βιβλιάριο καλό θα είναι να έχετε ήδη μια υπεύθυνη δήλωση απο τον σύζηγο οτι δεν έχει πρόβλημα που θα γραφτεί στο δικό σας με την υπογραφή του) και ΜΕΤΑ θα πάτε στις ΠΑΡΟΧΕΣ. Σας το λέω γιατί έγω έπεσα σε μια υπάλληλο "σαϊνι" που μάθαινε και τα έκανα όλα ανάποδα Ευτυχώς που το δικό μας ΙΚΑ δεν έχει και πολύ κόσμο (σε μια ωρίτσα είχα τελειώσει) Επίσης να σας πω οτι πήρα και για τα δύο αυτά βοηθήματα 2.300€ Σειρά έχει ο ΟΑΕΔ (θα σας ενημερώσω και γι αυτό) Καταγράφηκε
« στις: Νοέμβριος 27, 2009, 16:34:04 μμ » Faye
Απ: Εγκυμοσύνη και Δικαιώματα Μαράκι, να πω κάτι που μου έλεγε μιά φίλη χθες συγκεκριμένα που έχει γεννήσει πριν δυό μήνες κι αυτή.Ότι της ζήτησαν και ΑΜΚΑ του μωρού , και όταν λέει θα βαφτιστεί πάνε και δηλώνουν και το όνομα του παιδιού.Δεν ξέρω αν το συνάντησες κι εσύ αυτό.Και κάτι άλλο, εσχύει ότι Το ΙΚΑ δεν καλύπτει τα εμβόλια του παιδιού; Μου είπε και αυτό και μου φάνηκε πολύ παράξενο γιατί είναι και ακριβά, 60 ευρώ το ένα νομίζω. Καταγράφηκε
« στις: Νοέμβριος 27, 2009, 17:01:01 μμ » mariaZ
Απ: Εγκυμοσύνη και Δικαιώματα Aχ Φαίη μου η υπάλληλος που με "εξυπηρέτησε" μάλλον θα έπρεπε να σερβίρει καφέδες παρά να είναι στη θέση που ήταν (δεν ξέρω αν φταίει η ίδια ή κάποιοι άλλοι που δεν την είχαν εκπαιδεύσει προηγουμένως!!!!!!!) πάντως δεν με ενημέρωσε για τίποτα Καταγράφηκε
« στις: Νοέμβριος 27, 2009, 17:06:33 μμ » sofiaNY
Απ: Εγκυμοσύνη και Δικαιώματα faye ετσι ειναι με τα εμβολια,δεν γραφονται ολα,νομιζω μονο 3 .του πνευμονιοκοκκου της ανεμοβλογιας και της μηνιγγιτιδας.και καποια αλλα που δεν τα γραφουν αλλα πρεπει να κλεισεις ραντεβου στο κεντρο μανας και παιδιου για να τα κανεις.mariaZ εγω ξερω οτι τα παραπανω λεφτα που παιρνεις αν γραψεις το παιδι στο δικο σου βιβλιαριο ειναι 10%,στην περιπτωση μου αντι για 1610 επιδομα λοχειας θα παρω 1764 δηλαδη 154 ευρω παραπανω.ετσι μου ειπαν στο ικα και μια φιλη μου που γεννησε πριν ενα μηνα.
« στις: Νοέμβριος 27, 2009, 17:24:08 μμ » Faye
Απ: Εγκυμοσύνη και Δικαιώματα Μαράκι δε λες πάλι καλά που σ εξυπηρέτησε και πήρες και τα χρήματα Σοφία ναι μου το είπε κι αυτό για το τρίτο εμβόλιο το οποίο μάλιστα ιδιωτικά στοιχίζει 120 ευρώ.Εντυπωσιακό όμως βρε παιδιά να μην καλύπτει το ΙΚΑ τα εμβόλια του παιδιού Και κάποιος που δεν έχει τα χρήματα αυτά τι πρέπει να κάνει δηλαδή; Καταγράφηκε
Χαμογελάτε!!! Κάνει τους άλλους ν ανησυχούν..... Απάντηση #14
« στις: Νοέμβριος 27, 2009, 17:55:27 μμ » margarita79
Απ: Εγκυμοσύνη και Δικαιώματα Βρε παιδια οχι..με Τεβε ασφαλεια δεν εχουμε πληρωσει κανενα εμβολιο πλην της γαστρεντεριτιδας το rotarix που δεν υπαγεται ακομα στο προγραμμα εθνικου εμβολιασμου και ειναι προαιρετικο.Ολαααα τα άλλα ειναι με δωρεαν συμμετοχη απο ολα τα ταμεια.Απλα δε ξερω πια ειναι η διαδικασια στο ικα αλλά σιγουρα υπαρχει τροπος. Καταγράφηκε